Gode råd søges. Jeg har en ældre hoppe på 17 år, der har fået sit 3. føl, for 4 mdr. siden. Normalt er mine heste til den runde side og fodres med Suregrow + Safe & Sound, også selv om de går på døgnfold med græs. Føllet vokser super godt, men da han var ca 3 mdr. begyndte moderen at tabe sig - hvad skal jeg give hende for at hun tager på igen ? (Hun bliver ikke redet) Jeg startede med at tage Safe & Sound fra og give luserne og olie i Suregrow'en. Efter at have talt med foder konsulenten fra Brogården, giver jeg hende nu Fase II + Suregrow, men det hjælper ikke meget og hun skal have meget, meget foder. Gode foder-råd søges  Mvh
Masser af godt grovfoder. Hvis ikke der er nok i græsset er hun nødt til at skal have noget hø eller wrap. Det er utroligt svært at få en diegivende hoppe til at tage på, så længe føllet hænger i yveret, så det gælder om at holde det huld på hende, hun har nu og så fodre hende op efter fravænning, men kraftfoder alene kan ikke gøre det, så godt hø eller wrap, da det kunne tyde på der ikke er krudt nok i græsset. Og en lille side bemærkning. En hest på 17 år, kan have det svært med for meget protein, så når nu du giver lucerne, skal du lægge mærke til om hendes urin lugter ekstra meget og er meget mørkegult for så ville jeg nok tage lucernen fra. Ved godt at en følhoppe skal have en vis mængde protein, men der er grænser. Ved for meget protein, skal det ekstra udskilles via nyrerne, og det er en energikrævende process, og derved går noget af den energi til huldet tabt på det.
Hoppen får ikke luserne nu, det var kun i den korte periode, inden jeg fik fat i Fase II   . Jeg har flere folde at skifte imellem så de har hele tiden græs - de andre er runde nok   . Jeg har også lagt stråfoder på folde, for ensikkerhedskyld, men de spiser det ikke, så der må være græs nok. Mvh
Jeg ville ta hendes ind om natten. Det er vådt og koldt ude og måske bruger hun mere energi på at holde varmen, kombineret med føl, kan det være årsagen. Inde kan du også holde øje med hvor meget grovfoder hun spiser. Hvis det ikke hjælper, ville jeg begynde med lidt olie i foderet. Og sørg for at det er hende der spiser foderet og ikke føllet, min egen hoppe er så sød ved hendes føl, at hun bare flytter sig når han kommer, så nu kombinere vi "lær at stå bundet" med "mor spiser".
Min dyrlæge siger ... hø, hø, hø...majs og olie. og tilføjer 'Af byg bliver hesten tyk'. Der hvor jeg køber foder siger de, at gulerødder er med til at øge mælkeproduktionen. Pavo laver produktet både til lakterende hopper og til føl i ung alder (fra 3 uger tror jeg det er) I min bog om ernæring står der, at bananer har et stort kalorie-indhold. I min 'kloge bog' om hestens adfærd står der, at mælkeproduktionen topper ved 10 uger, hvor hoppen producerer op til 18 liter mælk i døgnet (det er dælme meget hva'?   ikke så sært at der skal meget foder til) For 3 år siden havde jeg et sent føl, som også pattede efter at hoppen havde fået dækken på, det kan de sagtens finde ud af. Og hvad jeg gør lige nu? - døgnfold + masser af hø, lakterende foder 3 gange dagligt med olie, gulerødder og bananer til hoppen, og 3 gange følfoder til den lille. hilsen én der også kæmper en brav kamp med at holde huld på en følhoppe. 
jeg havde nøjagtig samme problem og nu er bare blevet så flot igen  hun får hippolyt foder. hun får irish mash hver aften blandet med hestespark fra møllerens og hippoly struktur e. det har bare hjulpet fantastisk. hun var virkelig blevet tynd.. så kører hun zink kur på 5 dage en gang om måneden og får equimun immunbooster en uge om måneden og så er hun lige startet op med hyben. mangler så at finde noget billig msm til hende man ku seriøs tælle ribben på hende før og hun var ubehagelig at sidde på uden sadel og se hende nu så.. ca 1 måned på det ekstra foder.   hun mangler at opbygge muskler men nu tør jeg da vise billede frem igen af hende...